Publication: Magyar Közlöny
Issue: MK-1999-119 (Year: 1999, Number: 119)
Era: 1990-2004
Section: b) az egészségügyről szóló 1997. évi CLIV. törvény szerinti mentést és betegszállítást végző mentőszolgálatok
Paragraph Index: 57

(6) A munkáltató előzetesen tájékoztatja a munkavállalót azoknak a kockázatoknak a jellegéről és mértékéről, amelyekkel szemben a védőeszköz használata őt megvédi, továbbá gondoskodik arról — szükség esetén gyakorlati képzéssel —, hogy a munkavállaló megtanulja a védőeszköz használatának módját. A munkáltató a védőeszköz rendelkezésre bocsátásával egyidejűleg magyar nyelvű tájékoztatót és használati utasítást a munkavállaló rendelkezésére bocsát. A tájékoztatás és a gyakorlati képzés megtörténtét a munkáltató írásban dokumentálja és azt a munkavállalóval alá kell íratnia, továbbá — kérelemre — az ellenőrzést végző hatóság részére a dokumentumot bemutatja.

Source: https://magyarkozlony.hu/hivatalos-lapok/46dda422949bb578012aa08fa6c8214ef0ccb303/dokumentumok/3a309e0740c0fb50c969ef8b41a4d6bcdb510f6b/letoltes